Amsawal wis sin d Yuba ula d netta s tama-s yeḥka-d ɣef wayen i das-yeḍran, yerna-d aglam n liḥala n tnefsit-is, ad nefk kran yimedyaten: -Udreɣ-d seg wussu. Mi beddeɣ deg tɣerɣert, ḥulfaɣ s tfekka-w tettargigi, ijaɛbuben-iw kersen, ul-iw yettelwiwiḍ. Lweḥc yettmurud deg yiẓuran-iw, tugdi n wayen d-iteddun tessefqed-d s afrayen-iw.Sb(89) -Fɣeɣ-d seg texxamt n yiḍes, ufiɣ yemma tsewway lqahwa, tesseḥmay aman. Ddiɣ ɣur-s, kniɣ ɣef unyir-is.Sb(90) - qqimeɣ ɣef ufutay n uglim, deg lbiru n transitaire, ttrajuɣ. Ssakdeɣ ɣer temrilt iɛelqen deg lḥiḍ: d leḥdac. Kkseɣ-d allen-iw si temrilt, fkiɣ-tent ɣer tlemẓit yeqqimen deffir n uselkim, tettaru.Sb(110)